

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

พฤษภาคม 2564

เรื่อง ประชาสัมพันธ์ระบบงานทะเบียนนักเรียน ครูและผู้สำเร็จการศึกษาในสถานศึกษา (TEZ)

เรียน ผู้ว่าราชการจังหวัด ทุกจังหวัด (ตามบัญชีแนบท้าย)สะเกษ

สิ่งที่ส่งมาด้วย สำเนาหนังสือสำนักงานปลัดกระทรวงศึกษาธิการ ที่ ศธ 0202.3/6037 .ลงวันที่ 16 เมษายน 2564 .จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากสำนักงานปลัดกระทรวงศึกษาธิการ ว่าได้จัดทำโครงการพัฒนาระบบงานทะเบียนนักเรียน ครูและผู้สำเร็จการศึกษาในสถานศึกษา (TEZ) เพื่อพัฒนาข้อมูลสารสนเทศเพื่อการบริหารจัดการด้านการศึกษาให้เป็นระบบกลางที่สามารถให้บริการกับหน่วยงานหรือสถานศึกษาที่ไม่มีความพร้อมด้านระบบจัดเก็บข้อมูล ให้สามารถจัดเก็บเชื่อมโยงข้อมูลกับฐานข้อมูลกลางระดับประเทศ พร้อมทั้งสามารถเชื่อมโยงแลกเปลี่ยนข้อมูลการศึกษา และข้อมูลพื้นฐานบุคคลร่วมกับฐานข้อมูลกลางของกระทรวงศึกษาธิการ และสนับสนุนส่งเสริมการพัฒนาเชื่อมโยงระบบฐานข้อมูล ที่มีกระบวนการทำงานและการให้บริการเป็นระบบดิจิทัลเชื่อมโยงและบูรณาการการทำงานและข้อมูลระหว่างหน่วยงานในทุกระดับและฐานข้อมูลกลางของกระทรวงศึกษาธิการให้มีประสิทธิภาพมากยิ่งขึ้น

 กรมส่งเสริมการปกครองท้องถิ่นพิจารณาแล้ว เพื่อให้การดำเนินงานด้านทะเบียนและวัดผลของโรงเรียนสังกัดองค์กรปกครองส่วนท้องถิ่นเป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่นที่มีโรงเรียนในสังกัดที่จัดการศึกษาตามหลักสูตรแกนกลางการศึกษาขั้นพื้นฐาน พุทธศักราช 2551 ประชาสัมพันธ์ให้สถานศึกษาในสังกัดทราบ และหากโรงเรียนใดประสงค์จะขอใช้ระบบ งานทะเบียนนักเรียน ครูและผู้สำเร็จการศึกษาในสถานศึกษา (TEZ) ให้กรอกข้อมูลแสดงความประสงค์ ผ่านระบบ Google Forms ลิงก์ https://bit.ly/3h3qgsk ภายในวันศุกร์ที่ 18 มิถุนายน 2564 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ



 อธิบดีกรมส่งเสริมการปกครองท้องถิ่น



QR Code สิ่งที่ส่งมาด้วย

รอง อสถ..................................

ผอ.กศ. ....................................

ผอ.กง.สศ. ..............................

หน.ฝ.กศ. ...............................

จนท. .......................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐21-3 ต่อ 212 โทรสาร ต่อ 218

QR Code สิ่งที่ส่งมาด้วย

ผู้ประสานงาน นางสาวสรัลพัฒน์ พรหมสาขา ณ สกลนคร โทร. ๐93-4321318